《雨山徐总管袖诗见访以道间见梅而作少留一夕次韵为别 其一》
宋代·林希逸

何曾问柳与寻花，访友轻车到海涯。少为梅吟看倒挂，会须木海出褒斜。

霜寒尽夜同煨芋，月过残星似撒沙。村落常时无此客，多陪僧话送年华。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。